
Grozījumi Nekustamā īpašuma darījumu starpnieku darbības likumā
Izdarīt Nekustamā īpašuma darījumu starpnieku darbības likumā (Latvijas Vēstnesis, 2020, 119.C14) šādus grozījumus:
1. Izteikt 4. pantu šādā redakcijā:
"Eiropas Savienības pilsonis vai Eiropas Savienības dalībvalstī reģistrēts komersants, kurš vēlas Latvijā sniegt starpniecības pakalpojumus, reģistrējas Valsts ieņēmumu dienestā kā saimnieciskās darbības veicējs vai Latvijas Republikas Uzņēmumu reģistra Komercreģistrā kā komersants ar galveno darbības veidu, vai papilddarbības veidu “Starpniecība darbībā ar nekustamo īpašumu” NACE 2. redakcijas kods 6831."
2. Izteikt II nodaļas nosaukumu šādā redakcijā:
“II nodaļa 
Prasības nekustamā īpašuma darījumu starpniekiem”
3. Izslēgt 6. un 7. pantu.
4. Izslēgt 9. panta 2. daļu
5. Aizstāt 12. panta pirmajā un trešajā daļā vārdus “Ekonomikas ministrija” (attiecīgā locījumā) ar vārdiem "Valsts ieņēmumu dienests" (attiecīgā locījumā).
6. Izteikt 12.1 pantu šādā redakcijā:
"Valsts ieņēmumu dienests veic darījumu starpnieku atbilstības pārbaudi atbilstoši likuma prasībām arī gadījumos, kad komersants mainījis savu darbības veidu uz starpniecības pakalpojumu sniegšanu, attiecinot 12. panta nosacījumus."
7. Izslēgt 14., 15., 16. un 17.pantu.
8. Izteikt 18. pantu šādā redakcijā: 
"18. pants. Neatbilstošu nekustamā īpašuma darījumu starpniecības pakalpojumu sniegšana
Par nekustamā īpašuma darījumu starpniecības pakalpojumu sniegšanu, neatbilstot šā likuma 5. panta nosacījumiem,  piemēro brīdinājumu vai naudas sodu nekustamā īpašuma darījumu starpniekam fiziskajai personai — līdz simt naudas soda vienībām, bet juridiskajai personai — līdz tūkstoš sešsimt naudas soda vienībām."

 
9. Izslēgt pārejas noteikumu 1., 3., 4. un 5. punktu

